CELEX: 32021D1992
Language: hu
Date: 2021-11-15 00:00:00
Title: A Bizottság (EU) 2021/1992 végrehajtási határozata (2021. november 15.) a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról

2021.11.16.   
               
               
                  HU
               
               
                  Az Európai Unió Hivatalos Lapja
               
               
                  L 405/14
               
            
         A BIZOTTSÁG (EU) 2021/1992 VÉGREHAJTÁSI HATÁROZATA
         (2021. november 15.)
         a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről szóló, 2012. október 25-i 1025/2012/EU európai parlamenti és tanácsi rendeletre (1) és különösen annak 10. cikke (6) bekezdésére,
         mivel:
         
                     (1)
                  
                  
                     A 2009/48/EK európai parlamenti és tanácsi irányelv (2) 13. cikkének megfelelően azokról a játékokról, amelyek megfelelnek olyan harmonizált szabványoknak vagy azok részeinek, amelyek hivatkozásait közzétették az Európai Unió Hivatalos Lapjában, vélelmezni kell, hogy megfelelnek a 2009/48/EK irányelv 10. cikkében és II. mellékletében előírt azon követelményeknek, amelyeket az említett szabványok vagy azok részei lefednek.
                  
               
                     (2)
                  
                  
                     A 2009/48/EK irányelv II. mellékletének I. része különleges követelményeket állapít meg a fizikai és mechanikai tulajdonságokra vonatkozóan (beleértve azokat a rendelkezéseket, amelyek célja annak biztosítása, hogy a játékokat olyan módon gyártsák, hogy elkerüljék az égési sérülések, forrázások vagy egyéb fizikai sérülések bekövetkezését), II. mellékletének II. része pedig a játékok magas szintű biztonságának biztosítása érdekében a gyúlékonysággal kapcsolatos veszélyek tekintetében. A 2009/48/EK irányelv II. mellékletének III. része követelményeket ír elő annak biztosítása érdekében, hogy a játékok részét alkotó vagy azokban megtalálható vegyi anyagoknak, illetve keverékeknek való expozíció ne jelentsen káros hatást az emberi egészségre. Ezen túlmenően a 10. cikk (2) bekezdése meghatározza az általános biztonsági követelményt, a 11. cikk (2) bekezdése meghatározza a játékokra vonatkozó figyelmeztetésekre vonatkozó követelményeket, a 2009/48/EK irányelv V. melléklete pedig a játékokra vonatkozó figyelmeztetéseket, beleértve a kémiai játékokra vonatkozó külön figyelmeztetéseket is.
                  
               
                     (3)
                  
                  
                     2009. július 9-én kelt M/445 jelzetű levelében (3) a Bizottság felkérte az Európai Szabványügyi Bizottságot (CEN) és az Európai Elektrotechnikai Szabványügyi Bizottságot (Cenelec), hogy a 2009/48/EK irányelv támogatása céljából dolgozzanak ki új harmonizált szabványokat, illetve vizsgálják felül a meglévőket.
                  
               
                     (4)
                  
                  
                     A 2009. július 9-i M/445. számú megbízás alapján a CEN felülvizsgálta az EN 71-2:2011+A1:2014 „Gyermekjátékszerek biztonsága – 2. rész: Gyúlékonyság” című harmonizált szabványt, amelynek hivatkozása az (EU) 2021/867 bizottsági végrehajtási határozattal (4) került közzétételre. Ennek eredményeként elfogadásra került az EN 71-2:2020 harmonizált szabvány.
                  
               
                     (5)
                  
                  
                     Az EN 71-2:2020 harmonizált szabvány egyértelműbb és pontosabb, mint elődje, az EN 71-2:2011+A1:2014 szabvány. Magában foglal további fogalommeghatározásokat, ezáltal pontosabban leírja, hogy mely játékokra vonatkoznak a szabvány előírásai; világosabb és pontosabb megfogalmazást; új specifikációt a laza töltőanyagot tartalmazó játék jelmezekre vonatkozóan; a játék jelmezek vizsgálat előtti mosására vagy tisztítására (vagy ennek elhagyására) vonatkozó további előírásokat; a játékok kisebb részeinek kombinálással történő vizsgálatára, valamint a töltelékek, szegélyek és díszítések vizsgálatára vonatkozó előírásokat; szemléltető példákat játék jelmezekre (pl. arcmaszkokra vagy sisakokra) és játék jelmezekre, és utasításokat arra, hogyan kell azokat vizsgálni; folyamatábrákat, amelyek bemutatják, hogyan lehet vizsgálati mintákat venni a játék jelmezekből.
                  
               
                     (6)
                  
                  
                     A 2009. július 9-i M/445 számú kérelem alapján a CEN felülvizsgálta az EN 71-3:2019 „Gyermekjátékok biztonsága – 3. rész: Egyes elemek kioldódása” című harmonizált szabványt, amelynek hivatkozása az (EU) 2021/867 bizottsági végrehajtási határozattal került közzétételre. Ennek eredményeként elfogadásra került az EN 71-3:2019+A1:2021 harmonizált szabvány.
                  
               
                     (7)
                  
                  
                     Az EN 71-3:2019+A1:2021 harmonizált szabvány naprakésszé teszi a 2009/48/EK irányelvből átvett, a játékokban található elemekre vonatkozó határértékek jegyzékét. A frissítés az alumíniumot érinti, amelyre vonatkozóan 2021. május 20-tól szigorított határértékeket kellett alkalmazni (5). A króm-VI-t is érinti, amelyre vonatkozóan egy korábbi határértéket töröltek. A játékminta króm-VI kioldódásának kiszámítására szolgáló matematikai képletet hozzáigazították a vizsgálati eljáráshoz. Minden egyéb módosítás szerkesztési jellegű.
                  
               
                     (8)
                  
                  
                     A 2009. július 9-i M/445. számú kérelem alapján a CEN tovább módosította az EN 71-4:2013 „Gyermekjátékok biztonsága – 4. rész: Kémiai kísérletekhez és más tevékenységekhez való készletek” című harmonizált szabványt, amelynek hivatkozása az (EU) 2021/867 bizottsági végrehajtási határozattal került közzétételre. Ennek eredményeként elfogadásra került az EN 71-4:2020 harmonizált szabvány.
                  
               
                     (9)
                  
                  
                     Az EN 71-4:2020 harmonizált szabvány számos szerkesztési módosítás miatt egyértelműbb, mint elődje, az EN 71-4:2013 szabvány. Az 1272/2008/EK európai parlamenti és tanácsi rendelet (6) piktogramjait és jelzéseit is bőven és következetesebben használták. Ezenkívül a gyermekbiztos tartályokra vonatkozó előírások jelenleg a CEN által átvett, kiforrott nemzetközi szabványon alapulnak. Bizonyos kísérletezőkészletek esetében jelenleg védőszemüveget kell biztosítani. Végül a szabvány további magyarázattal szolgál az előírások indokolásával kapcsolatban.
                  
               
                     (10)
                  
                  
                     A 2009. július 9-i M/445. számú kérelem alapján a CEN tovább módosította az EN 71-13:2014 „Gyermekjátékszerek biztonsága. 13. rész: Szagláson alapuló társasjátékok, kozmetikai készletek és ízlelésen alapuló játékok” című harmonizált szabványt, amelynek hivatkozása az (EU) 2021/867 bizottsági végrehajtási határozattal került közzétételre. Ennek eredményeként elfogadásra került az EN 71-13:2021 harmonizált szabvány.
                  
               
                     (11)
                  
                  
                     Az EN 71-13:2021 harmonizált szabvány előírásai egyértelműbben kapcsolódnak a 2009/48/EK irányelv követelményeihez. Különösen a 2009/48/EK irányelv V. mellékletének B. részében meghatározott konkrét figyelmeztetésekre és használati utasításokra vonatkozó előírásokat terjesztették ki, és azok egyértelműbben vonatkoznak a bizonyos allergén illatanyagokat tartalmazó szagláson alapuló társasjátékokra, kozmetikai készletekre és ízlelésen alapuló játékokra. Ezenkívül az érintett játékokban és készletekben található, gyermekbiztos záróelemekre vonatkozó előírások jelenleg az EN ISO 8317:2015 Gyermekbiztos csomagolás. A visszazárható csomagolások követelményei és vizsgálati módszerei. című nemzetközi szabványon alapulnak. Az EN ISO 8317:2015 szabvány szerinti vizsgálati módszer az EN 71-13:2014 szabványban meghatározott korábbi vizsgálati módszer helyébe lép. Végezetül aktualizálták az uniós jogszabályokra, különösen az élelmiszer-biztonsági jogszabályokra való hivatkozásokat.
                  
               
                     (12)
                  
                  
                     A Bizottság a CEN-nel közösen értékelte, hogy a CEN által kidolgozott EN 71-2:2020, EN 71-3:2019+A1:2021, EN 71-4:2020 és EN 71-13:2021 harmonizált szabvány megfelel-e a 2009. július 9-i, M/445. számú megbízásnak. A négy harmonizált szabvány megfelel az általuk lefedni kívánt, a 2009/48/EK irányelvben megállapított követelményeknek. Ezért a szóban forgó szabványok hivatkozásait indokolt közzétenni az Európai Unió Hivatalos Lapjában.
                  
               
                     (13)
                  
                  
                     Az EN 71-2:2020, az EN 71-3:2019+A1:2021, az EN 71-4:2020 és az EN 71-13:2021 harmonizált szabvány lép az EN 71-2:2011+A1:2014, az EN 71-3:2019, az EN 71-4:2013, illetve az EN 71-13:2014 harmonizált szabvány helyébe. Ezért a szóban forgó szabvány hivatkozásait vissza kell vonni az Európai Unió Hivatalos Lapjából. Annak érdekében, hogy elegendő idő álljon a játékgyártók rendelkezésére ahhoz, hogy termékeiket hozzáigazítsák az EN 71-2:2020, az EN 71-3:2019+A1:2021, az EN 71-4:2020 és az EN 71-13:2021 harmonizált szabvány felülvizsgált előírásaihoz, az EN 71-2:2011+A1:2014, az EN 71-3:2019, az EN 71-4:2013 és az EN 71-13:2014 harmonizált szabványra való hivatkozás törlését egy későbbi időpontra kell halasztani.
                  
               
                     (14)
                  
                  
                     Az egyértelműség, az észszerűség és az egyszerűsítés jegyében a 2009/48/EK irányelv támogatása érdekében kidolgozott és a vonatkozó követelményeknek megfelelő harmonizált szabványok hivatkozási adatait indokolt teljes jegyzékként, egy aktusban közzétenni. A 2009/48/EK irányelv támogatása érdekében kidolgozott harmonizált szabványok hivatkozásait eddig az (EU) 2021/867 és az (EU) 2019/1728 bizottsági végrehajtási határozat (7) tette közzé. Következésképpen az (EU) 2021/867 végrehajtási határozatot új határozattal kell felváltani.
                  
               
                     (15)
                  
                  
                     Egy harmonizált szabványnak való megfelelés alapján vélelmezhető az uniós harmonizációs jogszabályokban előírt megfelelő alapvető követelményeknek való megfelelés a szóban forgó szabvány hivatkozásának az Európai Unió Hivatalos Lapjában való közzétételi időpontjától kezdve. Ezért e határozatnak a kihirdetése napján kell hatályba lépnie,
                  
               ELFOGADTA EZT A HATÁROZATOT:
         
            1. cikk
            A Bizottság az Európai Unió Hivatalos Lapjában közzéteszi az e határozat I. mellékletében felsorolt, a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványok hivatkozásait.
         
         
            2. cikk
            Az (EU) 2021/867 végrehajtási határozat hatályát veszti.
            Azonban az (EU) 2021/867 végrehajtási határozat 1. cikkét továbbra is alkalmazni kell a 2009/48/EK irányelv támogatása érdekében a játékokra vonatkozóan kidolgozott, az e határozat II. mellékletében felsorolt harmonizált szabványok hivatkozásaira az említett mellékletben előírt időpontokig.
            Azonban az (EU) 2019/1728 végrehajtási határozat 1. cikkét továbbra is alkalmazni kell a 2009/48/EK irányelv támogatása érdekében a játékokra vonatkozóan kidolgozott, az e határozat II. mellékletében felsorolt harmonizált szabványok hivatkozásaira az említett mellékletben előírt időpontokig.
         
         
            3. cikk
            Ez a határozat az Európai Unió Hivatalos Lapjában való kihirdetésének napján lép hatályba.
         
         
            Kelt Brüsszelben, 2021. november 15.-én.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 316., 2012.11.14., 12. o.
         
         
            (2)  Az Európai Parlament és a Tanács 2009/48/EK irányelve (2009. június 18.) a játékok biztonságáról HL L 170., 2009.6.30., 1. o.
         
         
            (3)  M/445. számú szabványosítási megbízás (2009. július 9.) a CEN és a CENELEC részére a játékok biztonságáról szóló 2009/48/EK irányelv keretében a 88/378/EGK irányelv felülvizsgálatáról.
         
            (4)  A Bizottság (EU) 2021/867 végrehajtási határozata (2021. május 28., péntek) a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról (HL L 190., 2021.5.31., 96. o.).
         
            (5)  A Bizottság (EU) 2019/1922 irányelve (2019. november 18.) a játékok biztonságáról szóló 2009/48/EK európai parlamenti és tanácsi irányelv II. melléklete III. része 13. pontjának a műszaki és tudományos fejlődéshez való hozzáigazítás céljából az alumínium tekintetében történő módosításáról (HL L 298., 2019.11.19., 5. o.).
         
            (6)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).
         
            (7)  A Bizottság (EU) 2019/1728 végrehajtási határozata (2019. október 15., kedd, péntek) a 2009/48/EK európai parlamenti és tanácsi irányelv támogatása céljából a játékokra vonatkozóan kidolgozott harmonizált szabványokról (HL L 263., 2019.10.16., 32. o.).
      
      
         
            I. MELLÉKLET
            
                        Szám
                     
                     
                        A szabvány hivatkozása
                     
                  
                        1.
                     
                     
                        EN 71-1:2014+A1:2018
                        Gyermekjátékszerek biztonsága. 1. rész: Mechanikai és fizikai tulajdonságok
                     
                  
                        2.
                     
                     
                        EN 71-2:2020
                        Gyermekjátékszerek biztonsága. 2. rész: Gyúlékonyság
                     
                  
                        3.
                     
                     
                        EN 71-3:2019+A1:2021
                        Gyermekjátékszerek biztonsága. 3. rész: Bizonyos elemek migrálása
                     
                  
                        4.
                     
                     
                        EN 71-4:2020
                        Gyermekjátékszerek biztonsága. 4. rész: Kísérletezőkészletek kémiai és hasonló kísérletekhez
                     
                  
                        5.
                     
                     
                        EN 71-5:2015
                        Gyermekjátékszerek biztonsága. 5. rész: Kémiai játék(készletek) a kísérletezőkészletek kivételével
                     
                  
                        6.
                     
                     
                        EN 71-7:2014+A3:2020
                        Gyermekjátékszerek biztonsága. 7. rész: Ujjal felvihető festékek. Követelmények és vizsgálati módszerek
                     
                  
                        7.
                     
                     
                        EN 71-8:2018
                        Gyermekjátékszerek biztonsága. 8. rész: Tevékenységet igénylő gyermekjátékszerek otthoni használatra
                     
                  
                        8.
                     
                     
                        EN 71-12:2016
                        Gyermekjátékszerek biztonsága. 12. rész: N-nitrozaminok és N-nitrozálható anyagok
                        
                           Tájékoztató megjegyzés: Az „EN 71-12:2016 Gyermekjátékok biztonsága – 12. rész: N-nitrozaminok és N-nitrozálható anyagok” szabvány 4.2. szakasza 2. táblázatának a) pontjában meghatározott határértékek alacsonyabbak, mint a 2009/48/EK irányelv II. melléklete III. részének 8. pontjában előírt határértékek. E határértékek nevezetesen a következők:
                     
                  
                        Anyag
                     
                     
                        EN 71-12:2016 szabvány
                     
                     
                        2009/48/EK irányelv
                     
                  
                        N-nitrozaminok
                     
                     
                        0,01 mg/kg
                     
                     
                        0,05 mg/kg
                     
                  
                        N-nitrozálható anyagok
                     
                     
                        0,1 mg/kg
                     
                     
                        1 mg/kg.
                     
                  
                        9.
                     
                     
                        EN 71-13:2021
                        Gyermekjátékszerek biztonsága. 13. rész: Szagláson alapuló társasjátékok, kozmetikai készletek és ízlelésen alapuló játékok
                     
                  
                        10.
                     
                     
                        EN 71-14:2018
                        Gyermekjátékszerek biztonsága. 14. rész: Trambulinok otthoni használatra
                     
                  
                        11.
                     
                     
                        EN 62115:2020
                        Villamos játékok. Biztonság
                        EN 62115:2020/A11:2020
                     
                  
      
      
         
            II. MELLÉKLET
            
                        Szám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        EN 71-2:2011+A1:2014
                        Gyermekjátékszerek biztonsága. 2. rész: Gyúlékonyság
                     
                     
                        2022. május 15.
                     
                  
                        2.
                     
                     
                        EN 71-3:2019
                        Gyermekjátékszerek biztonsága. 3. rész: Bizonyos elemek migrálása
                     
                     
                        2022. május 15.
                     
                  
                        3.
                     
                     
                        EN 71-4:2013
                        Gyermekjátékszerek biztonsága. 4. rész: Kísérletezőkészletek kémiai és hasonló kísérletekhez
                     
                     
                        2022. május 15.
                     
                  
                        4.
                     
                     
                        EN 71-13:2014
                        Gyermekjátékszerek biztonsága. 13. rész: Szagláson alapuló társasjátékok, kozmetikai készletek és ízlelésen alapuló játékok
                     
                     
                        2022. május 15.
                     
                  
      
      
         
            III. MELLÉKLET
            
                        Szám
                     
                     
                        A szabvány hivatkozása
                     
                     
                        A visszavonás időpontja
                     
                  
                        1.
                     
                     
                        EN 71-7:2014+A2:2018
                        Gyermekjátékszerek biztonsága. 7. rész: Ujjal felvihető festékek. Követelmények és vizsgálati módszerek
                        
                           Megjegyzés: Az engedélyezett climbazol tartósítószer esetében (e szabvány B. melléklete B.1. táblázatának 22. bejegyzése) a megfelelőség vélelme a 0,2 %-os (nem 0,5 %-os) megengedett maximális koncentráció erejéig alkalmazható. Ez a fogyasztók biztonságával foglalkozó tudományos bizottság (FBTB) „ADDENDUM to the Opinion on Climbazole (P64) ref. SCCS/1506/13” (KIEGÉSZÍTÉS a climbazolról szóló véleményhez (P64), referenciaszám: SCCS/1506/13) dokumentumán alapul, amely a szabványnak a CEN által történő közzétételét követően került elfogadásra.
                        https://ec.europa.eu/health/sites/health/files/scientific_committees/consumer_safety/docs/sccs_o_212.pdf
                     
                     
                        2021. november 28.
                     
                  
                        2.
                     
                     
                        EN 71-12:2013
                        Gyermekjátékszerek biztonsága. 12. rész: N-nitrozaminok és N-nitrozálható anyagok
                     
                     
                        2021. november 28.
                     
                  
                        3.
                     
                     
                        EN 62115:2005
                        Villamos játékok. Biztonság (IEC 62115:2003 (Módosított) + A1:2004)
                        EN 62115 :2005/A2:2011 (IEC 62115:2003/A2:2010 (Módosítva)
                        EN 62115:2005/A2:2011/AC:2011
                        EN 62115:2005/A11:2012
                        EN 62115:2005/A11:2012/AC:2013
                        EN 62115:2005/A12:2015
                     
                     
                        2022. február 21.